নবান্নের সামনে ধরনায় বসতে চান গ্রুপ ডি

কলকাতা: আদালতের নির্দেশে নিজেদের দাবি নিয়ে মুখ্যসচিবের সঙ্গে দেখা করেও কাজ হয়নি। এবার নবান্নের (Nabanna Dharna) সামনে ধরনায় বসতে চান গ্রুপ ডি ঐক্য মঞ্চের সদস্যরা। ২৩-২৪ জানুয়ারি নবান্ন বাস স্ট্যান্ডে তাদের ধরনার অনুমতি দিচ্ছে না পুলিশ। তাই হাইকোর্টের দ্বারস্থ। মামলা দায়ের করার অনুমতি চেয়ে কলকাতা হাইকোর্টের (Calcutta High Court) বিচারপতি তীর্থঙ্কর ঘোষের দৃষ্টি আকর্ষণ করে। মামলা দায়েরের অনুমতি দেয় বিচারপতি। সোমবার এই মামলার পরবর্তী শুনানির সম্ভাবনা রয়েছে।

আরও পড়ুন: হাঙ্গারফোর্ট স্ট্রিট আবাসনে ভয়াবহ আগুন

২০১৭ সালের রাজ্য গ্রুপ ডি ওয়েটিং কর্মপ্রার্থীরা দীর্ঘদিন ধরে নিয়োগের দাবি নিয়ে রাস্তায় নেমেছেন। প্রাপ্য দাবি আদায়ের জন্য আগামী দিনে নবান্নের সামনে ধরনায় বসতে চায় গ্রুপ ডি ঐক্য মঞ্চের সদস্যরা। পুলিশ ধর্নায় অনুমতি দিচ্ছে না, এই অভিযোগে হাইকোর্টে মামলা দায়ের করতে চেয়ে আবেদন জানাল সংগঠন। মামলা করার অনুমতি দিয়েছেন হাইকোর্টের বিচারপতি তীর্থঙ্কর ঘোষ। বকেয়া ডিএ ও শূন্যপদে নিয়োগের দাবিকে সামনে রেখে রাস্তায় নামার হুঁশিয়ারি দিয়েছিল ঐক্যমঞ্চ। প্রসঙ্গত, দীর্ঘ সময় ধরে সরকারি কর্মচারীদের সংগঠন সংগ্রামী যৌথ মঞ্চের লড়াই চলছে। ৩৯ শতাংশ বকেয়া ডিএ ও সরকারি বিভিন্ন ক্ষেত্রে শূন্যপদে নিয়োগের দাবিতে ফের তারা জোরদার লড়াইয়ের পথে।

দেখুন ভিডিও